\_\_\_\_\_\_\_\_\_\_\_\_\_\_\_\_\_\_\_\_\_ (nama penuh pelajar)

|  |
| --- |
| Tarikh: \_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_ (nombor matrik pelajar)

\_\_\_\_\_\_\_\_\_\_\_\_\_\_\_\_\_\_\_\_\_ (alamat pelajar)

Kepada:

\_\_\_\_\_\_\_\_\_\_\_\_\_\_\_\_\_\_\_\_\_ (nama pegawai sekiranya ada)

\_\_\_\_\_\_\_\_\_\_\_\_\_\_\_\_\_\_\_\_\_ (jawatan pegawai)

\_\_\_\_\_\_\_\_\_\_\_\_\_\_\_\_\_\_\_\_\_ (alamat syarikat/organisasi)

السَّلاَمُ عَلَيْكُمْ وَرَحْمَةُ اللهِ وَبَرَكَاتُهُ

Tuan/ Puan,

**PERMOHONAN MENJALANI LATIHAN INDUSTRI / PRAKTIKAL BAGI PELAJAR AKADEMI PENGAJIAN ISLAM KONTEMPORARI (ACIS), UNIVERSITI TEKNOLOGI MARA (UiTM)**

Dengan segala hormatnya perkara di atas adalah dirujuk.

2. Untuk pengetahuan pihak Tuan/Puan, pelajar **Sarjana Muda Pengurusan Industri Halal** di Akademi Pengajian Islam Kontemporari (ACIS), UiTM Shah Alam dikehendaki menjalani latihan industri bagi memenuhi keperluan kursus ISH690.

3. Sehubungan itu, saya berhasrat untuk menjalani latihan industri di organisasi Tuan/Puan yang dianggarkan bermula pada tarikh **21 Ogos 2023** sehingga **10 Disember 2023.** Matlamat latihan industri ini dijalankan adalah untuk memberi nilai tambah kepada pembelajaran di dalam kelas, selain meningkatkan kemahiran insaniah (*soft skills*) dan kebolehpasaran pelajar sebagai persediaan memasuki dunia pekerjaan sebenar.

4. Untuk makluman pihak Tuan/Puan, dalam masa yang sama, pelajar juga perlu menyiapkan penulisan kertas ilmiah yang wajib disempurnakan selepas dua bulan tamat latihan industri. Oleh itu, pelajar perlu **berjumpa dengan penyelia kertas ilmiah di universiti sebanyak** **lapan kali** tertakluk kepada budi bicara pihak Tuan/Puan disepanjang tempoh menjalani latihan industri. Justeru, diharapkan pihak Tuan/Puan dapat memberi tempoh waktu dan bidang kerja yang bersesuaian. Tempoh Latihan Industri yang dicadangkan oleh fakulti adalah **lima hari seminggu** dan waktu melaksanakan latihan industri adalah **8 jam sehari pada waktu siang.**

5. Bersama ini disertakan *Resume* dan Surat Pengesahan Pelajar untuk rujukan permohonan. Disertakan juga **Borang Jawapan Maklum Balas (BLI-01**) untuk jawapan penerimaan atau penolakkan permohonan ini daripada pihak Tuan/Puan. Sebarang persoalan lanjut boleh dimajukan kepada **Penyelaras Latihan Industri,** **En. Mohd Zaid bin Daud,** di alamat e-mel: **mohdzaid@uitm.edu.my.**

6. Besarlah harapan saya agar permohonan ini dapat dipertimbangkan dan berharap agar pihak Tuan/Puan dapat memberi maklum balas dengan kadar yang segera. Kerjasama pihak Tuan/Puan amat dihargai dan didahului dengan ucapan terima kasih.

Sekian, terima kasih.

Yang benar,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nama pelajar)